armvectores/hy_wikipedia_2023 huggingface dataset:
Աստերոիդների ցանկ (60801-60900)

Աստերոիդների ցանկ (60701-60800)  • Աստերոիդների ցանկ  • Աստերոիդների ցանկ (60901-61000)
 Աստերոիդների ցանկ (60701-60800)  • Աստերոիդների ցանկ  • Աստերոիդների ցանկ (60901-61000)


== Աղբյուր ==
«Discovery Circumstances: Numbered Minor Planets (60001)-(65000)»։ www.minorplanetcenter.net
Ռուբի Փեյն-Սքոթ

Ռուբի Վիոլետա Փեյն-Սքոթ (անգլ.՝ Ruby Violet Payne-Scott, մայիսի 28, 1912(1912-05-28), Grafton, Նոր Հարավային Ուելս - մայիսի 25, 1981(1981-05-25), Մորտադելա, Նոր Հարավային Ուելս, Ավստրալիա), ավստրալիացի ռադիոֆիզիկոս և ռադիոաստղագետ։
Եղել է առաջին կին ռադիոաստղագետը։


== Վաղ տարիներ ==
Ծնվել է 1912 թվականի մայիսի 28-ին Ավստրալիայի Նոր Հարավային Ուելս նահանգի Գրաֆտոն քաղաքում, Կիրիլ Փեյն-Սքոթի և Էմիի ընտանիքում։
Ավելի ուշ նա տեղափոխվել է է Սիդնեյ՝ ապրելու իր մորաքրոջ հետ։ Հաճախել է Պենրիթի հանրային տարրական դպրոցը (Penrith Public Primary School) 1921-1924 թվականներին։
1925-1926 թվականներին հաճախել է Սիդնեյի «Քլիվլենդ ստրիթի» կանանց ավագ դպրոց։
Ավարտել է ուսման երկրորդ փուլը Sydney Girls High School-ում։ Նրա ավարտական ​​վկայականը ներառել է գերազանց գնահատականներ մաթեմատիկայից և բուսաբանությունից։
Նա ստացել է երկու կրթաթոշակ՝ Սիդնեյի համալսարանում բարձրագույն կրթություն ստանալու համար, որտեղ սովորել է ֆիզիկա, քիմիա, մաթեմատիկա և բուսաբանություն։
Ֆիզիկայի գիտությունների բակալավրի աստիճան է ստացել 1933 թվականին, ֆիզիկայի գիտությունների մագիստրոսի աստիճան՝ 1936 թվականին և ուսուցչի դիպլոմ՝ 1938 թվականին։


== Կարիերա ==
Նա համարվում է ավստրալիացի ամենանշանավոր ֆիզիկոսներից մեկը և առաջին գիտնականներից մեկը, որն իր ներդրումն է ունեցել ռադիոաստղագիտության մեջ։ Գիտության մեջ պատասխանատու է եղել ռադիոաստղագիտության հիմնարար բառապաշարի՝ որպես գիտական ուղղության առաջացմանը։
1936 թվականին Վիլյամ Հ. Լովեի (William H. Love) հետ համատեղ հետազոտություններ է անցկացնում Սիդնեյի համալսարանի քաղցկեղի հետազոտությունների լաբորատորիայում, որի ընթացքում պարզում է, որ Երկրի մագնիսականությունը քիչ կամ ընդհանրապես չի ազդում Երկրի և կյանքի գործընթացների վրա։
Հետազոտություններն իրականացվել են մագնիսական դաշտերի գործողության ենթարկված հավի սաղմերի աճեցման միջոցով, որոնք գերազանցում են երկրային ցուցանիշները 5000 անգամ։ Գիտափորձի ընթացքում սաղմերի մոտ որևէ տարբերություն չի նկատվել։


== Հետաքրքիր փաստեր ==
Սիդնեյի համալսարանում պարապմունքների ժամանակ եղել է միակ կինը։


== Ծանոթագրություններ ==
Կատվալոքոներ

Կատվալոքոներ (լատ.՝ ictaluridae), լոքոյակերպների կարգի ձկների ընտանիք։ Հայտնի է շուրջ 40, Հայաստանում ներմուծված է 1 տեսակ՝ ջրանցքային լոքոն։
Մարմինը զուրկ է թեփուկներից։ Բերանը շրջապատված է 4 զույգ բեղիկներով։ Ունեն ճարպային օղակ։ Մեջքային և կրծքային լողակների առաջին ճառագայթները հաստացած են։
Վալի Ռաց

Վալի Ռաց (հունգ.՝ Rácz Vali, դեկտեմբերի 25, 1911(1911-12-25), Gölle, Kaposvár District, Սոմոգի, Հունգարիա - փետրվարի 12, 1997(1997-02-12), Մյունխեն, Գերմանիա), հունգարացի երգչուհի, դերասանուհի։


== Կենսագրություն ==
Վալի Ռացը ծնվել  է Հունգարիայի Գոլ գյուղում, կաթոլիկ ընտանիքում։ Հայրը եղել է գյուղի դպրոցի տնօրենը։ Օրիորդաց դպրոցում սովորելուց հետո տեղափոխվել է Բուդապեշտ։ 1932 թվականին ավարտել է Բուդապեշտի Ֆերենց Լիստի անվան երաժշտական ակադեմիան։ 1933-1934 թվականներին խաղացել է քաղաքային թատրոնում, ապա՝ Հունգարիայի թատրոնում։ 1936 թվականին երգել է «Terézkörúti Színpad» և երեք տարի քաղաքային թատրոնում։ 1945 թվականից հետո  եղել է թագավորական Revue, Medgyaszay թատրոնների, ապա՝ Կամարա Վարիետե թատրոնի անդամ։ Հանդես է եկել ավելի քան քսան ֆիլմերում, սակայն հիմնականում եղել է երգչուհի։ Մենահամերգներով հանդես է եկել երաժշտական ակադեմիայում և Վիգադո համերգասրահում, ինչպես նաև պարբերաբար հայտնվել է Hangli Kioszk գիշերային ակումբում։ 1956 թվականի Հունգարական հեղափոխության նախաշեմին ամուսնու՝ Պիտեր Հոլասի և երկու երեխաների՝ Մոնիկայի և Վալերի հետ հեռացել է հայրենիքից, բնակվել Նյու Յորքում, ապա՝ Լոնդոնում, 1975 թվականին հաստատվել է Գերմանիայի Մյունխեն քաղաքում։


== Անձնական կյանք ==
1946 թվականին Վալի Ռացն ամուսնացել է գրող և լրագրող Պիտեր Հոլասի հետ։ Նրանց որդի՝ Վալերը, ծնվել է 1950-ական թվականներին, երկու տարի անց ծնվել է դուստրը՝ Մոնիկան (հետագայում՝ լոնդոնաբնակ լրագրող Մոնիկա Պորտեր)։ 1956 թվականի Հունգարական հեղափոխության ժամանակ ընտանիքը գաղթել է Ամերիկա, 1970-ական թվականներին տեղափոխվել Եվրոպա։ 1975 թվականին Վալին ամուսնու հետ հաստատվել է Մյունխենում, որտեղ ամուսինը եղել է Եվրոպայի ազատություն ռադիոյի հաղորդավար, գրող։ Մոնիկա Պորտերի գիրքը՝ «Deadly Carousel: A Singer’s Story of the Second World War», նվիրված մոր պատերազմական շրջանի սխրագործություններին, առաջին անգամ լույս է տեսել 1990 թվականին՝ լայն հասարակության ուշադրությունն սևեռելով Հունգարիայից դուրս Վալի Ռացի կյանքին ու գործունեությանը։


== Պարգևներ ==
1992 թվականի մայիսի 25-ին Երուսաղեմում Յադ Վաշեմի կողմից արժանացել է «Ճշմարիտ ոչ-հրեա» պարգևին՝ Հոլոքոստի ժամանակ հրեաների կյանքեր փրկելու համար։


== Մահ ==
Մահացել է 1997 թվականի փետրվարի 12-ին՝ 85 տարեկան հասակում։


== Ֆիլմեր, դերեր ==


== Ծանոթագրություններ ==


== Արտաքին հղումներ ==
Պաշտոնական կայք
Children of Glory captures my parents' struggle - article
Vali Rácz IMDB pageՎալի Ռացի մասին imdb.com կայքում
«Ծնողներ և հերոսներ», հոդված
«Հռչակի պատ» Archived 2016-03-04 at the Wayback Machine.
Rácz Vali at the website of Gölle Archived 2011-07-21 at the Wayback Machine.
Monica Porter tells Vali Rácz's story | Holocaust Memorial Day Trust Archived 2013-03-13 at the Wayback Machine.
«Obituary of writer Péter Halász (Vali Rácz's husband) in The Telegraph»։ telegraph.co.uk։ Վերցված է April 6, 2013
Մերի սյուի Սեն (կանտոն)

Մերի սյուի Սեն (ֆր.՝ Méry-sur-Seine), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Նոժան սյուր Սեն օկրուգի մեջ։ Համաձայն 2006 թվականի մարդահամարի կանտոնի բնակչությունը 9503 մարդ էր։Կանտոնի համարը 1014 է։ Կանտոնում կա 25 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ադամովկայի շրջան (Օրենբուրգի մարզ)

Ադամովկայի շրջան (ռուս.՝ Адамовский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1930 թվականին։ Վարչական կենտրոնը՝ Ադամովկա։


== Աշխարհագրություն ==
Շրջանի տարածքի մակերեսը կազմում է 6500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29756 մարդ։ Բնակչության խտությունը կազմում էր 4,58 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պոսյոլոկ Կիրպիչնոգո Զավոդա (գյուղ, Երշիչսկի շրջան)

Անվան այլ կիրառումների համար տե՛ս՝ Պոսյոլոկ Կիրպիչնոգո ԶավոդաՊոսյոլոկ Կիրպիչնոգո Զավոդա (ռուս.՝ Посёлок Кирпичного Завода), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլցանո (այլ կիրառումներ)

Բոլցանո, կարող է վերաբերել՝

Բոլցանո - ինքնավար գավառ Իտալիայում
Բոլցանո - քաղաք Իտալիայում
Բոլցանո - Երրորդ ռայխի տարանցիկ համակենտրոնացման ճամբարներից մեկը ֆաշիստական Իտալիայում
Աբադաղ

Աբադաղ, գյուղ Արևմտյան Հայաստանում, Վանի վիլայեթի Վանի գավառում։ Գտնվում է Վանա լճի ափին Դատվանից 15 կմ հյուսիս։ Գյուղի հարավում գտնվում էր լիճը, իսկ հյուսիսում լեռներ էին։
XX դարի սկզբին ուներ 15 տուն բնակիչ, որոնք զբաղվում էին անասնապահությամբ և երկրագործությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ներծին գործընթացներ

Ներծին գործընթացներ՝ երկրաբանական երևույթներ, որոնք տեղի են ունենում Երկրի սեփական կինետիկ էներգիայի հաշվին։ Այդ էներգիայի գլխավոր աղբյուրներն են համարվում մոլորակի գրավիտացիոն կծկումը, գրավիտացիոն դիֆերենցիացիան, պտույտի մակընթացային արգելակումը, ռադիոակտիվ տարրերի տրոհումը։ Ներծին գործընթացներից իրենց մասշտաբներով կարևոր են հրաբուխները, ինտրուզիաները, երկրաշարժերը, մետամորֆիզմը, մետասոմատոզը։ Ներծին գործընթացների մի մասը զուգորդվում է արտածին գործընթացների հետ, և նրանց արգասիքը դրսևորվում է համատեղված ձևով։ Այդպիսի բնույթ ունեն իզոստատիկ շարժումները, սողանքները և այլն։ Ներծին գործընթացների ուրույն մասն են կազմում հանք առաջացնող հիդրոգազաթերմալ ֆլյուիդները, որոնք բարձրանալով ընդերքից (մեծ մասամբ մագմատիկ օջախներից) կեղևի խզման զոնաներում, ծակոտիներում, ճեղքվածքներում արտազատում և նստեցնում են իրենց պարունակած հանքային բաղադրամասերը։
Վեպրիկ (այլ կիրառումներ)

Վեպրիկ, կարող է վերաբերել՝

Վեպրիկ - գյուղ, Ուկրաինայի Չեռնիգովի մարզի Բոբրովիցայի շրջանում
Վեպրիկ - գյուղ, Ուկրաինայի Պոլտավայի մարզի Գադյաչի շրջանում
Բուրաք Սևինչ

Բուրաք Սևինչ (թուրքերեն՝ Burak Sevinç, հոկտեմբերի 27, 1985(1985-10-27), Զոնգուլդաք (քաղաք), Թուրքիա), կինոյի և հեռուստատեսության թուրք դերասան։ Նկարահանվել է Բարև, կյանք, Երդում, Գայլերի հովիտ։ Թակարդ հեռուստասերիալներում։ Նկարահանվել է Հետք հեռուստասերիալում, որը ցուցադրվել է թուրքական Kanal D հեռուստաալիքով։


== Կենսագրություն ==
Բուրաք Սևինչը ծնվել է 1985 թվականի ապրիլի 1-ին Ստամբուլում։ Բարձրագույն կրթությունն ստացել է Յըլդըզ տեխնիկական համալսարանում։ Բուրաքը նվագում է քանոն, ուդ, ջութակ և կիթառ։ 2012 թվականին կատարել է իր առաջին դերասանական քայլերը՝ նկարահանվելով «Հորս համար» հեռուստասերիալում։ Այնուհետ նկարահանվել է այնպիսի հեռուստասերիալներում, ինչպիսիք են «Սուտ աշխարհ», «Բա՛րև, կյանք», «Ես նրան շատ էի սիրում», «Գայլերի հովիտ։ Թակարդ» և «Ամուսնացած և կատաղած» հեռուստասերիալները։ Բուրաքն զբաղվում է նաև մոդելային կարիերայով։ Նկարահանվել է մեծ հեղինակություն ունեցող «Երդում» հեռուստասերիալում, որտեղ մարմնավորել է Ֆեթհիի դերը։ Նկարահանվել է Հետք հեռուստասերիալում, որը ցուցադրվել է թուրքական Kanal D հեռուստաալիքով։ 


== Ֆիլմագրություն ==


=== Հեռուստասերիալ ===


=== Կինո ===


=== Ֆիլմարտադրություն ===
2006-2008 - Երկու ընտանիք (գեղարվեստական օգնական)
2014-2017 - Վերածնված Էրթուղրուլ (ռեժիսորի օգնական)


== Անձնական կյանք ==
2015 թվականին ամուսնացել է Շիրին Քըլավուզի հետ։


== Ծանոթագրություններ ==
Վիշենկի (գյուղ, Ռոժիշչեի շրջան)

Անվան այլ կիրառումների համար տե՛ս՝ ՎիշենկիՎիշենկի (ուկրաիներեն՝ Вишеньки), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Վիշենկի գյուղում բնակվում էր 331 մարդ։ Բնակավայրը զբաղեցնում է 0,171 կմ² տարածք։ Բնակչության խտությունը կազմում էր 1935,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրա Էլբակյան

Ալեքսանդրա Ասանի Էլբակյան (նոյեմբերի 6, 1988(1988-11-06), Ալմաթի, Ղազախական ԽՍՀ), ղազախստանցի գիտաշխատող, ծրագրավորող, Sci-Hub կայքի ստեղծողը։ Նյու Յորք Թայմսը  նրան համեմատել է Էդվարդ Սնոուդենի հետ, քանի որ նա, բնակվելով Ռուսաստանում, խուսափում է ամերիկյան օրենքներից։ Ars Technica-ն նրան համեմատել է Աարոն Շվարցի հետ։


== Կենսագրություն ==
Ինչպես ինքն է ասում, նա ունի հայկական, սլավոնական և ասիական ծագում։
Էլբակյանը բարձրագույն կրթություն ստացել է Աստանայում, որտեղ զարգացրել է համակարգչային ծրագրերը կոտրելու իր հմտությունները։ Մեկ տարի Մոսկվայում աշխատել է համակարգչային անվտանգության բնագավառում։ 2010 թվականին տեղափոխվել է Ֆրայբուրգ և աշխատանքի անցել ուղեղ-համակարգիչ ինտերֆեյս նախագծի վրա, որտեղ սկսել է հետաքրքրվել տրանսհումանիզմով, որից հետո մեկնել է ԱՄՆ-ի Ջորջիա նահանգի տեխնոլոգիական ինստիտուտ, որպես պրակտիկանտ։
Էլբակյանը Sci-Hub-ը գործարկել է 2011 թվականին, Ղազախստան վերադառնալուց հետո։ Sci-Hub-ը կայք է գիտնականների համար, որտեղ կարելի է բեռնել գրեթե ցանկացած գիտական աշխատություն։ Ալեքսանդրայի ստեղծած կայքն այնպիսի ճանաչում է ձեռք բերել, որ ԱՄՆ-ի Elsevier խոշորագույն գիտական հրատարակչությունը հայց է ներկայացրել կայքին։
Ներկայումս Էլբակյանը գտնվում է ընդհատակում՝ արտահանձնման ռիսկի պատճառով։ Համաձայն 2016 թվականի նրա հարցազրույցների` իր նյարդաբանական հետազոտությունները գտնվում են սպասողական վիճակում։ Իր գիտության պատմության մագիստրոսական ծրագիրը հավաքել է անհայտ փոքր մասնավոր համալսարանում։ Նրա ատենախոսությունը նվիրված է գիտական հաղորդակցությանը։
Nature ամսագիրը Ալեքսանդրա Էլբակյանին ճանաչել է 2016 թվականի ամենաազդեցիկ մարդը գիտության բնագավառում։


== Ծանոթագրություններ ==
Ֆուտբոլային լիգայի գավաթի եզրափակիչ 1995

Ֆուտբոլային լիգայի գավաթի եզրափակիչ 1995, Ֆուտբոլային լիգայի գավաթի 35-րդ խաղարկությունն է, որում հաղթեց «Լիվերպուլ» ֆուտբոլային ակումբը 2-1 հաշվով՝ «Բոլտոն Ուոնդերերսին»։ Խաղը կայացավ Լոնդոնի Ուեմբլի մարզադաշտում։
Մանոկալցատի

Մանոկալցատի (իտալերեն՝ Manocalzati), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 3096 մարդ, բնակչության խտությունը կազմում է 387 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 83030, հեռախոսային կոդ՝ 0825։
Բնակավայրի հովանավոր սուրբն է Մարկոս առաքյալը, տոնը նշվում է ամեն տարվա ապրիլի 25-ին։


== Ժողովրդագրություն ==
Բնակչության աճը


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Բայգուսկարովո

Բայգուսկարովո (ռուս.՝ Байгускарово, բաշկիրերեն՝ Байғусҡар), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 590 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլայ Ավետիսյան

Նիկոլայ Ավետիսի Ավետիսյան (1922, Դդմաշեն, Նոր Բայազետի գավառ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ (1942):


== Կենսագրություն ==
Նիկոլայ Ավետիսյանը ծնվել է 1922 թվականին Սևանի շրջանի Դդմաշեն գյուղում։ 1941 թվականին ավարտել է ծննդավայրի միջնակարգ դպրոցը։
Խորհրդա-գերմանական պատերազմի հենց սկզբից կամավոր մեկնել է ռազմաճակատ։ Պատերազմի չորս տարիներին ծառայել է 89-րդ դիվիզիայի սակրային գումարտակի հատուկ նշանակության դասակում, սկզբում շարքային, այնուհետև՝ դասակի հրամանատարի օգնական։ Թշնամու դեմ մղված մարտերին մասնակցել է 1942 թվականի օգոստոսից մինչև 1945 թվականի ապրիլի վերջը։ Երեք անգամ վիրավորվել է, ապաքինվելուց հետո վերադարձել է հարազատ զորամաս։ 1942 թվականին ընդունվել է կոմունիստական կուսակցության շարքերը։ 1943 թվականին Նովոռոսիյսկի մատույցների մարտերից մեկում մասնակցել է թշնամու կրակակետի ոչնչացմանը, հարձակման հատվածի ականազերծման և «լեզու» բերելու համար սերժանտ Ավետիսյանը պարգևատրվել է «Հայրենական պատերազմի» 2-րդ աստիճանի շքանշանով։ Կերչի, Սևաստոպոլի շրջանում մղված մարտերում ցուցաբերած խիզախության համար պարգևատրվել է 2-րդ աստիճանի  երկրորդ շքանշանով։ 1945 թվականին Օդեր գետի մատույցներում խիզախություն ցուցաբերելու համար պարգևատրվել է «Հայրենական պատերազմի» 1-ին աստիճանի շքանշանով։
Պատերազմի ավարտից հետո Ավետիսյանը վերադարձել է հայրենի Դդմաշեն գյուղը։ Աշխատել է դպրոցում, ՀԼԿԵՄ Սևանի շրջկոմում։ Ավարտել է ՀԿԿ Կենտկոմին առընթեր կուսակցական երկամյա դպրոցը և Երևանի հեռակա մանկավարժական  ինստիտուտի պատմության ֆակուլտետը։ Հայրենի գյուղի միջնակարգ դպրոցում պատմություն և հասարակագիտություն է դասավանդել, զբաղվել է սովորողների ռազմահայրենասիրայկան դաստիարակության հարցերով։ Պարգևատրվել է Հայկական ԽՍՀ Գերագույն խորհրդի նախագահության պատվոգրով։ 


== Պարգևներ ==
Հայրենական պատերազմի 1-ին աստիճանի շքանշան
Հայրենական պատերազմի 2-րդ աստիճանի շքանշան


== Ծանոթագրություններ ==
Սիմոնա Մոլինարի

Սիմոնա Մոլինարի (իտալերեն՝ Simona Molinari, փետրվարի 23, 1983(1983-02-23), Նեապոլ, Իտալիա), իտալացի փոփ երաժիշտ։ Մասնակցել է 2009 թվականի Սանրեմո երաժշտական փառատոնին։ Քիչ անց լույս է տեսել նրա համանուն ալբոմը։


== Սկավառակագրություն ==


=== Ստուդիական ալբոմներ ===
Egocentrica (2009)
Croce e delizia (2010)
Tua (2011)


=== Սինգլեր ===
2009 – "Egocentrica"
2009 – "Nell'aria"
2010 – "Amore a prima vista" (feat. Ornella Vanoni)
2011 – "Forse" (feat. Danny Diaz)
2011 – "In cerca di te" (feat. Peter Cincotti)


== Ծանոթագրություններ ==


== Արտաքին հղումներ ==
Սիմոնա Մոլինարին Myspace-ում
Գերգեմիշի

Գերգեմիշի (վրաց.՝ გერგემიში) Գյուղ Աբխազիայում, մտնում է Գուլրիփշի շրջանի կազմի մեջ։ Գյուղը ծովի մակարդակից գտնվում է 550 մետր բարձրության վրա։


== Բնակչություն ==
Ըստ 1959 թվականի մարդահամարի տվյալների, գյուղի բնակչությունը կազմում է 150 մարդ։ Բնակչության ճնշող մեծամասնությունը վրացիներ են։


== Ծանոթագրություններ ==
Բլիզնյուկովսկի գյուղական խորհուրդ (Խարկովի մարզ)

Բլիզնյուկովսկի գյուղական խորհուրդ  (ուկրաիներեն՝ Близнюківська селищна рада), Ուկրաինայի Խարկովի մարզի Բլիզնյուկովսկի շրջանում։
2001 թվականի տվյալներով Բլիզնյուկովսկի գյուղական խորհրդում բնակվում էր 6302 մարդ։ Բնակավայրը զբաղեցնում է 45.39 կմ² տարածք։ Բնակչության խտությունը կազմում էր 138.84 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օլխովատսկի շրջան (Վորոնեժի մարզ)

Օլխովատսկի շրջան (ռուս.՝ Ольховатский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1928 թվականին։ Վարչական կենտրոնը՝ Օլխովատկա։


== Աշխարհագրություն ==
Շրջանի տարածքի մակերեսը կազմում է 1045 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24646 մարդ։ Բնակչության խտությունը կազմում էր 23,58 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ջումա (Ալաշկերտի գավառ)

Անվան այլ կիրառումների համար տե՛ս՝ Ջումա (այլ կիրառումներ)Ջումա, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Ալաշկերտ քաղաքից 40 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==


== Տես նաև ==
Էրզրումի նահանգի հայաբնակ բնակավայրեր
Միջնակարգ կրթություն

Միջնակարգ կրթություն, կրթության հիմնական աստիճանի ավանդական անվանումը երկրների մեծ մասի կրթական համակարգում։ Որպես տարրական և բարձրագույն կրթության միջանկյալ աստիճան առավել պարզորոշ ձևավորվել է միջին դարերի վերջում՝ կապված արտադրության, գիտության, մշակույթի առաջընթացի հետ։ 15-րդ-16-րդ դարերում կոչվել է դասական կրթություն (ուսումնական հաստատությունը՝ գիմնազիա)։ 18-րդ դարում դասականի հետ միասին տարածում գտավ ռեալական կրթությունը (ռեալական ուսումնարաններ)։ Մինչհեղափոխական Ռուսաստանում ընդհանուր Միջնակարգ կրթություն էին տալիս գիմնազիաները, ռեալական և առևտրական ուսումնարանները։ Գոյություն ունի ընդհանուր և մասնագիտական միջնակարգ կրթություն։
Ընդհանուր Միջնակարգ կրթության նպատակն է սովորողներին զինել գիտությունների հիմունքների համակարգված գիտելիքներով, որոնք անհրաժեշտ են տնտեսության, մշակույթի, կենցաղի տարբեր բնագավառներում աշխատելու և մասնագիտական կրթություն ստանալու համար։ Ընդհանուր Միջնակարգ կրթություն իրականացվում է միջնակարգ հանրակրթական դպրոցում։
Մասնագիտական Միջնակարգ կրթություն ստեղծվում է ընդհանուր Մասնագիտական կրթության և որոշակի մասնագիտության բնագավառների տեսական ու գործնական գիտելիքների, մասնագիտական ունակությունների և հմտությունների ամբողջությունից։
Այգի (Վանի Շատախի գավառ)

Անվան այլ կիրառումների համար տե՛ս՝ Այգի (այլ կիրառումներ)Այգի, գյուղ Արևմտյան Հայաստանում, Վանի վիլայեթի Շատախի գավառակում, Վանա լճից հարավ, անտառապատ ու ջրառատ վայրում։
XX դարի սկզբին ուներ շուրշ 90 հայ բնակիչ։ Զբաղվում էին անասնապահությամբ և երկրագործությամբ։ Գյուղի շրջակայքում կան հանքային տաք աղբյուրներ։ Այգին ուներ եկեղեցի (Ամենափրկիչ) և նախակրթական վաքր վարժարան։ Գյուղից ոչ հեռու գտնվում էր Ծաղկավանքը։ Այգին ավերվել է առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր
Կոբելյակսկի քաղաքային խորհուրդ (Կոբելյակսկի շրջան)

Կոբելյակսկի քաղաքային խորհուրդ  (ուկրաիներեն՝ Кобеляцька міська рада), Ուկրաինայի Պոլտավայի մարզի Կոբելյակսկի շրջանում։
2001 թվականի տվյալներով Կոբելյակսկի քաղաքային խորհրդում բնակվում էր 11 968 մարդ։ Բնակավայրը զբաղեցնում է 12,1 կմ² տարածք։ Բնակչության խտությունը կազմում էր 9874 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ազատավանի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Ազատավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Խունդիսուբանի

Խունդիսուբանի (վրաց.՝ ხუნდისუბანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 810 մետր բարձրության վրա։ Շրջկենտրոն Քարելից հեռու է 1,5 կմ։


== Ծանոթագրություններ ==
ՄՊՀ (հապավում) (այլ կիրառումներ)

ՄՊՀ կարող է նշանակել.

Մոսկվայի պետական համալսարան
Մինսկի պետական համալսարան
Վուչկովո

Վուչկովո (ուկրաիներեն՝ Вучкове), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Վուչկովո գյուղում բնակվում էր 697 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրանկալեոնեի բանակը

«Բրանկալեոնեի բանակը» (իտալերեն՝ L'armata Brancaleone), ռեժիսոր Մարիո Մոնիչելիի կինոֆիլմը, որը էկրաններին է հայտնվել 1966 թվականին։


== Սյուժե ==
Հունգարացի ավազակների հրոսակախումբ հարձակվում է իտալական գյուղակի վրա, գողանում է, սպանում, բռնաբարում։ Երբ գողերը պատրաստվում են թաքնվել, հայտնվում է քաջարի գերմանացի ասպետ, որը մարտի է բռնվում նրանց հետ։ Նրան հաջողվում է հաղթել լուրջ վնասվածքների գնով, որից որոշում են օգտվել մի քանի տեղաբնիկներ. նրանք գտնում են ասպետին ու նրա մարմինը գցում գետը։ Գողացված իրերը նրանք պատրաստվում են հանձնել հրեա վաճառական Աբակուկուին։ Վերջինս հնոտիների միջից, որոնք մնացել էին ասպետից, հայտնաբերում է Ապուլիայում գտնվող Աուրոկաստրո քաղաքի իշխանության ու կառավարման հրամանգիր, ու առաջարկում է հետևյալ ծրագիրը. գտնել աղքատացած ասպետի, նրան հանձնել կառավարչի հրամանգիրն ու օգտվել բոլոր բարիքներից, որոնք տրամադրվում են կառավարչի ուղեկիցներին։ Համապատասխան թեկնածությունը գտնվում է հարևան ասպետական մրցաշարում՝ արտառոց ու անհույս աղքատ Բրանկալեոնեն Նորչայից։ Ասպետը համաձայնվում է, ու իր «բանակի» հետ միասին ճանապարհ է ընկնում։


== Դերերում ==
Վիտտորիո Գասման - Բրանկալեոնեն Նորչայից
Կատրին Սպպակ - Մատիլդա
Ֆոլկո Լուլի - Պեկորո
Ջան Մարիա Վոլոնտե - Տեոֆիլատո դեի Լեոնցի
Կառլո Պիսականե - Աբակուկ
Ուգո Ֆանգարեգի - Մանգոլդ
Էնրիկո Մարիա Սալերնո - Եղբայր Ձենոնե
Բարբարա Ստիլ - Տեոդորա


== Մրցանակներ ու անվանակարգեր ==
1966 Կաննի հիմնական կինոփառատոնին մասնակցությունը
1967 - Իտալական կինոլրագրողների ազգային սինդիկատ «Արծաթե ժապավեն»-ի երեք մրցանակներ, լավագույն օպերատորական աշխատանք (Կառլո դի Պալմա), լավագույն երաժշտություն (Կառլո Ռուստիչելի), հագուստի լավագույն մոդելավորում (Պիերո Գերարդի)


== Աղբյուրներ ==
«Բրանկալեոնեի բանակ»(անգլ.) ֆիլմը Internet Movie Database կայքում
ֆիլմը allmovie կայքում
Մանդարիններ (ֆիլմ)

Մանդարիններ (վրաց.՝ მანდარინები, էստ․՝ Mandariinid), 2013 թվականի արտադրության էստոնական-վրացական ռազմական դրամա։
Ֆիլմի ռեժիսորը, սցենարիստն ու պրոդյուսերը Զազա Ուրուշաձեն է։ Ֆիլմի գլխավոր դերակատարներն են Լեմբտ Ուլֆսակը, Էլմո Նուգանեն, Միհկել Մեսխին։
«Մանդարիններ» ֆիլմի պրեմիերան կայացել է 2013 թվականի հոկտեմբերի 15-ին։ Ամերիկյան կինոակադեմիայի «Օսկարի» 87-րդ մրցանակաբաշխությանը «Մանդարիններ» ֆիլմը նոմինացվել է լավագույն օտարալեզու ֆիլմ անվանակարգում։


== Սյուժե ==
1992 թվական։ Աբխազիա։ Էստոնացի վերաբնակիչներ ունեցող գյուղը, որը գտնվում է սարերի և ծովի արանքում դատարկվել է, քանի որ տեղի էստոնացիները պատերազմի պատճառով վերադարձել են Էստոնիա։ Գյուղում մնացել են Իվոն և նրա հարևանը՝ մանդարինների պլանտացիայի տեր Մարկուսը։ Մարկուսը նույնպես պատրաստվում է վերադառնալ Էստոնիա, սակայն միայն մանդարինները վաճառելուց հետո։ Պատերազմը հասնում է մինչև այդ գյուղ, և այդտեղ տեղի է ունենում վրացիների և աբխազների բախում։ Այդ ընդհարումից հետո Իվոն և Մարկուսը գտնում են ողջ մնացած չեչեն զինվորի, որը պատերազմում է աբխազների կողմից։ Իվոն տանում է Ահմեդին իր տուն։ Գիշերը Մարկուսը մահացածների մեջ հայտնաբերում է ողջ մնացած երիտասարդ վրացի Նիկոյին։ Նրան ևս Մարկուսը տանում է Իվոյի տուն։ Այսպիսով մեկ հարկի տակ սկսում են ապրել երկու թշնամիներ։


== Դերերում ==
Լեմբտ Ուլֆսակ - Իվո, Աբխազիայում ապրող ծեր էստոնացի
Գեորգի Նախաշիձե - Ահմեդ, չեչեն զինվոր
Էլմո Նուգանեն - Մարգուս, Իվոյի ընկերը
Միհկել Մեսխի - Նիկո, վրացի զինվոր


== Ծանոթագրություններ ==


== Արտաքին հղումներ ==
«Մանդարիններ» ֆիլմը ԿինոՊոիսկ կայքում
«Մանդարիններ» ֆիլմը Internet Movie Database կայքում
«Մանդարիններ» ֆիլմը Rotten Tomatoes կայքում
Դուբկի (գյուղ, Ուֆիմսկի շրջան)

Անվան այլ կիրառումների համար տե՛ս՝ ԴուբկիԴուբկի (ռուս.՝ Дубки, բաշկիրերեն՝ Дубки), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 205 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայիլ Կոսիցին

Միխայիլ Վիկտորովիչ Կոսիցին (հոկտեմբերի 31, 1948(1948-10-31), Բլագովեշչենսկ, ՌԽՖՍՀ, ԽՍՀՄ - հունիսի 19, 2010(2010-06-19)), երաժիշտ, կատարող, մենակատար, մանկավարժ՝ Նովոսիբիրսկի ֆիլարմոնիայի սիմֆոնիկ օրկեստրում, Նովոսիբիրսկի երաժշտական կոմեդիայի թատրոնում օրկեստրի անդամ է, Նովոսիբիրսկյան կոնսերվատորիայի պրոֆեսոր, ՌԽՖՍՀ-ի արժանի գործիչ է, կավալեր է (2007)։


== Կենսագրություն ==
1968 թվականին Կոսիցինը ավարտել է  Նովոսիբիրսկի Մուրֆովի անվան երաժշտական քոլեջը  և Նովոսիբիրսկի Գլինկի անվան պետական կոնսերվատորիան՝  փողահար  Իոսիֆ Բոբրովսկու և Պետրուշենկոյի դասարանում, 1978 թվականին ավարտել է ասպիրանտուրան։ 1965 թվականից մինչև 1970 թվականը նվագել է Նովոսիբիրսկի ֆիլարմոնիայում։ 1970 թվականին նա դարձել է Նովոսիբիրսկի ֆիլարմոնիայի սիմֆոնիկ օրկեստրի անդամ, իսկ 1973 թվականին օրկեստրի մենակատար։ 1974 թվականից Միխայիլ Կոսիցինը սկսեց դասավանդել Նովոսիբիրսկի կոնսերվատորիայում։ Նրա աշակերտներից Վասիլի Սոկոլովը Ռուսաստանի վաստակավոր արտիստ է ճանաչվել։ Նաև դասավանդել է Նովոսիբիրսկի պետական կոնսերվատորիայի հատուկ դպրոցում։ 1982 թվականին նա արդեն ուներ վաստակավորի կոչում։ 2007 թվականին պարգևատրվել է Պատվո շքանշանով։


== Գրականություն ==
{{Գիրք:Բոլոտինայի ուղեցույց|էջեր = 136}}
Լաքաթաղ (լեռ)

Լաքաթաղ, լեռ է Երնջակ գավառում, Լաքաթաղ (պատմական Գուգավանք) գյուղից 4 կմ հարավ-արևելք։ Զառիթափ ու բուսապատ լանջերով լեռ է։ Ծովի մակարդակից ունի 2673 մ բարձրություն։


== Ծանոթագրություններ ==
WatchOS

watchOS, օպերացիոն համակարգ մշակված Apple ընկերության կողմից, Apple Watch ժամացույցների համար։ Առաջին անգամ թողարկվել է 2015 թվականի ապրիլի 24-ին։ watchOS-ը ապահովում է հավելվածներ, մշակված WatchKit-ի օգնությամբ։ Համակարգի գլխավոր էկրանը պատրաստված է Carousel տեսքով, որը իրենից ներկայացնում է հարավետ հասանելիություն ցանկացած հավելվածի։


== Տարբերակների պատմություն ==


=== 1.x տարբերակ ===
WatchOS 1.0 թողարկվել է 2015 թվականի ապրիլի 24-ին։
WatchOS 1.0.1-ը թողարկվեց մայիսի 19-ին՝ ավելացել էր համակարգի լեզուների ցանկը, ավելացել է նաև 300 նոր էմոջիներ, արագացվել էր հավելվածների բացումը։


=== 2.х տարբերակ ===
watchOS 2 beta 1-ը, որը ներկայացվել էր WWDC 2015-ի ժամանակ, թողարկվել է 2015 թվականի հունիսի 8-ին, փոխվել է համակարգի անունը (նախկինը՝ WatchOS), ավելացել է նոր գիշերային ռեժիմ, ավելացել է մի շարք ֆոններ գլխավոր էկրանի համար։
watchOS 2 beta 2-ը թողարկվել է հունիսի 24-ին, նրանում բարձացված էր համակարգի հուսալիությունը
watchOS 2 beta 3-ը թողարկվել է հուլիսի 8-ին, ավելացել է Activation Lock ֆունկցիան, թարմացել է «երաժշտություն» հավելվածը
watchOS 2 beta 4-ը թողարկվել է հուլիսի 21-ին բարձրացվել է համակարգի ստաբիլ աշխատանքը։
watchOS 2 beta 5-ը թողարկվել է օգոստոսի 6-ին, ավելացվել է հավելածնել ստեղծելու ֆունկցիան, ավելացել է նոր API:
watchOS 2 GM թողարկվել է սեպտեմբերի 9-ին, բարելավել է համակարգի սահուն աշխատանքը, ավելացել են նոր time-lapse ֆոներ։
watchOS 2 թողարկվել է 2015 թվականի սեպտեմբերի 16-ին։
watchOS 2.0.1-ում ավելացվել են նոր սիմվոլներ և ուղղվել է սխալները։


=== 4.x տարբերակ ===
2016 թվականի սեպտեմբերին Apple Watch Series 2 հետ միասին թողարկվեց watchOS 3։


=== 4.x տարբերակ ===


=== 5.x տարբերակ ===
Apple Watch Series 4-ի հետ միասին 2018 թվականի սեպտեմբերին թողարկվեց նոր watch OS 5։


=== 6.x տարբերակ ===
2019 թվականի սեպտեմբերին Apple Watch Series 5-ի հետ միասին թողարկվեց նաև watch OS 6-ը։


== Ծանոթագրություններ ==
Երկու շուն

Երկու շուն (ֆր.՝ Deux Chiens), Պիեռ Բոնարի 1891 թվականին նկարած նկարը, որը գտնվում է Southampton City Art Gallery անգլիական պատկերասրահում (Սաութհեմփթոն)։


== Պատմություն և նկարագրություն ==
1891 թվականին Պիեռ Բոնարը դառնում է մրցույթի մասնակից, որի առաջադրանքը ճաշասենյակի համար կահույքի դիզայն ստեղծելն էր։ Նրա նախագիծը չի իրականացվում, բայց Բոնարն արդեն ստեղծած դռան և պահարանի դիզայնը օգտագործում է «Երկու շուն» նկարի համար (Deux Chiens Jouant, «Երկու շուն խաղում են»)։ Նկարում պատկերված երկու պուդելների մոդել հնարավոր է, որ հանդիսացել է Բոնարի «Ravageau» անունով շունը։ Պարզ, բայց արտահայտիչ կոմպոզիցիան, նաև մի քանի «գունային բլոկերը» ցույց են տալիս նկարչի հետաքրքրությունը դեպի Ուկիյո-է-ն։ Տվյալ աշխատանքում, «Կատվի էտյուդը» նկարին հավասար, Բոնարը փորձում է օգտագործել ճապոնացի վարպետների փորձը և կենդանացնել մաքուր դեկորատիվությունը կյանքի տպավորություններով։ Միևնույն ժամանակ սև շները հեղինակի համար հանդիսանում են հաճախ կրկնվող, կարևոր թեմա։
1963 թվականին նկարը, որի չափսերը 370 (կամ 363) × 397 մմ է, հայտնվում է Սաութհեմփթոն անգլիական պատկերասրահում պատկերասրահի սեփականատիրոջ, կոլեկցիոների և արվեստի ազդեցիկ հովանավոր Արթուր Տիլդեն Ջեֆերսի (Arthur Tilden Jeffress, 1905-1961) կտակով։


== Ծանոթագրություններ ==


== Գրականություն ==
Nathalia Brodskaya Bonnard. — Parkstone International, 2011. — С. 14—15. — 256 с. — ISBN 9781780421230


== Արտաքին հղումներ ==
«Pierre Bonnard: Deux Chiens»։ Southampton City Art Gallery (անգլերեն)։ Վերցված է 2018-06-30
Անդրե Աբեգլեն

Անդրե Աբեգլեն (ֆր.՝ André Abegglen, մարտի 7, 1909(1909-03-07), Նևշատել, Շվեյցարիա - նոյեմբերի 8, 1944(1944-11-08), Ցյուրիխ), շվեյցարացի ֆուտբոլիստ, 20-րդ դարի երկրորդ կեսի Շվեյցարիայի լավագույն ֆուտբոլիստներից մեկը։


== Ակումբային կարիերա ==
Անդրե Աբեգլեն խաղացել է «Քսամաքսե» թիմում Նևշատելից, և (Սերվետ) Ժենևիայից, «շո-դե-ֆոնե» նորից Ժենևիայից, և «Սոշո» երկու անգամ դարձել է ֆրանսիայի չեմպիոն, և 1935 թվականին - առաջնություն լավագույն հարձակվող։


== Միջազգային կարիերա ==
Առաջին խաղը հավաքականում խաղացել է 1927 թվականին նոյեմբերի 6-ին։ Աշխարհի չեմպիոնատում ֆուտբոլում 1934 թվականին, Անդրեն խփեց միակ իր գոլը 1/8 ֆինալում, բայց Շվեյցարիան դուրս մնաց մրցախաղից չորրորդ եզրափակիչում։ 1938 թվականին աշխարհի չեմպիոնատում Ֆրանսիայում, Աբեգլեն ցույց տվեց իր ուժերը Գերմանիայի հետ խաղում, հաղթելով գերմանացիներին գործնականորեն միայնակ. 1/8 ֆինալում, Փարիզի մարզադաշտում «Պարկ դե պրենս», Անդրե Աբեգլեն «Սոշո» թիմում հինգից երեք գոլ խփեց . Սկզբից նա խփեց վերջին գոլը նույն խաղում ընդդեմ Գերմանացիների 1:1, և հետո երկրորդ խաղում Անդրեն խփեց երրորդ և չորրորդ գնդակը, հաշիվը դարձնելով 4:2, հօգուտ Շվեյցարիային։


== Անձնական կյանք ==
Անդրե Աբեգլենն ունի երկու եղբայր՝ Մակսը և Ժանը - բոլորը խաղացել են Շվեյցարիայի հավաքականում։ Վախճանվել է 35 տարեկանում երկաթուղային ավտովթարից։


== Նվաճումներ ==
Շվեյցարիայի չեմպիոն 1926/27, 1930/31, 1939/40
Ֆրանսիայի չեմպիոն 1934/35, 1937/38
Ֆրանսիայի գավաթի տիրակալ 1937
Ֆրանսիայի չեմպիոնատի լավագույն ռմբարկու 1934/35 (30 գոլ)


== Ելույթների վիճակագրություն ==


=== Ակումբային կարիերա ===
Աղբյուր։

«André Abegglen» (ֆրանսերեն)։ Pari-et-gagne.com։ Վերցված է 2015-08-31 


== Ծանոթագրություններ ==
(1438) Վենդելին

(1438) Վենդելին (անգլ.՝ Wendeline), աստերոիդ աստերոիդների հիմնական գոտում։ Հայտնաբերվել է 1937 թվականի հոկտեմբերի 11-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,158098 ա. մ., առավելագույնը մոտենում է 2,4075 ա. մ. հեռավորության վրա և հեռանում 3,9087 ա. մ.։ Արեգակի շուրջ մեկ ամբողջական պտույտ է կատարում 2049,92 երկրային օրվա ընթացքում, իր ուղեծրով շարժվելով միջինում 0,175617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1438) Վենդելին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաննա հնդկական

Կաննա հնդկական, կաննաազգիների ընտանիքին պատկանող բազմամյա, կոճղարմատավոր ծաղկաբույս։ Հայրենիքը Հնդկաստանն է։


== Նկարագրություն ==
Տերևները խոշոր են, բրոնզակարմրավուն, կանաչ և կապտավուն՝ մինչև 50 սմ երկարությամբ և 25 սմ լայնությամբ։ Ծաղիկները խոշոր են՝ հավաքված հասկանման ծաղկաբույլերում, կարմիր, վարդագույն կամ դեղին։ Պսակաթերթերի վրա երբեմն լինում են բծեր կամ շերտիկներ։ Ծաղկաբույլերը բացվում են ուղղաձիգ ցողունների գագաթին։
Բազմանում է կոճղարմատների բաժանման և սերմերի ցանքի միջոցով։ Հայաստանի պայմաններում կոճղարմատները բաց գրունտում ձմռանը ցրտահարվում են այդ պատճառով բույսը պահում են 5°-6 °C պայմաններում։ Ցանքը կատարում են փետրվար-մարտ ամիսների։ Ծիլերը երևում են 20-25 օր հետո։ Սերմնաբույսերը մեկական տնկում են թաղարներում։ Մայիսիսն բույսերը տեղափոխում են ջերմոց։
Ջերմասեր բույս է։ Տնկում են ցրտահարությունների վտանգը անցնելուց հետո։ Լավ է աճում տաք, արևոտ ու լուսավոր, չափավոր խոնավ, սննդանյութերով հարուստ փուխր, ստրուկտուրային հողերում։ Տնկում են բույսը բույսից 50-70 սմ հեռավորության վրա։
Օգտագործում են միայնակ տնկումներում (սոլիտեր) և խոշոր խմբեր ստեղծելու համար։ Տարածված տեսակներն են՝

Ոսկե թռչուն (պսակաթերթիկները դեղին են՝ սպիտակ եզրերով)
Հրե թռչուն (ծաղիկները շատ խոշոր են և կարմիր)
Պրեզիդենտ
Յուլիուս Կոխ (ծաղիկները կարմիր են)
Թագավոր Հումբերդ (ծաղիկները խոշոր են և կարմիր)։


== Ծանոթագրություններ ==
Քրոս-քանթրի (լեռնային հեծանիվ)

Քրոս-քանթրի (անգլ.՝ cross-country, XC), լեռնային հեծանվասպորտի  ամենատարածված տեսակը, որն ի տարբերություն մյուսների ամենաանվտանգն է։ 1996 թվականից Օլիմպիական խաղերի մեջ ընդգրկված սպորտ է, որը ենթադրում է մրցակիցների հեծանվավազք մի կետից մյուսը՝ հատուկ նախագծված երթուղով՝ հնարավորինս կարճ ժամանակահատվածում։
XC հեծանվային երթուղիները կարող են ընդգրկել բազմատիպ գոտիներ՝ ասֆալտապատ ճանապարհից մինչև նեղ արահետներ, որոնք ցույց կտան մարզիկների տոկունությունն ու տեխնիկական պատրաստվածությունը։


== Քրոս-քանթրի հեծանիվ ==
XC մարզիկները սովորաբար վարում են hardtail կամ մեկ ամորտիզացիա (single suspension) ունեցող հեծանիվներ, այդպիսի հեծանիվները նախատեսված են վերելքների և արագ կառավարման համար։ Սրանք զիջում են ամբողջական ամորտիզացիայով (full-suspension) հեծանիվներին, որոնք հնարավորություն են տալիս կայունության և տեխնիկական վայէջքների կառավարման համար։ Այս հեծանիվները ունեն շղթայական տեսքով անվադողեր, որոնք հեշտությամբ բռնում են գետնի մակերևույթը։ Առջևի բռնակի ամորտիզացիայի խորությունը հասնում է  80-120 մմ-ի։


== Ծանոթագրություններ ==
Վեսելայա Բախմուտովկա

Վեսելայա Բախմուտովկա (ռուս.՝ Весёлая Бахмутовка), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կերչիսկովո գյուղական համայնքի կազմի մեջ։
Գովհար աղայի ստորին մզկիթ

Գովհար աղայի ստորին մզկիթ (ադրբ.՝ Aşağı Gövhər ağa məscidi), մզկիթ Շուշի քաղաքում։ Մզկիթը գրանցվել է Ադրբեջանի Հանրապետության մշակույթի նախարարության կողմից՝ որպես հանրապետական նշանակության պատմամշակութային հուշարձան ։


== Պատմություն ==
Մզկիթը կառուցվել է երկրորդ Ղարաբաղյան խանի Իբրահիմ Խալիլ խանի դուստր Գեվխար աղայի պատվերով։ Մզկիթի շինարարությունը պետք է ավարտվեր 1865-1866 թվականներին։ Մզկիթը կառուցվել է Ստորին մզկիթի անվան տակ։ Քանի որ նոր մզկիթի շինարարությունն իրականացրել է ճարտարապետ Քերբալայի Սաֆիխան Ղարաբաղին ՝ Գովհար աղայի ֆինանսական աջակցությամբ, հետագայում Ստորին մզկիթը հայտնի է դարձել նաև որպես Գովհար աղայի ստորին մզկիթ։ 
1874-1875 թվականներին Վերին մզկիթը և Ստորին մզկիթը վերանորոգվել են։ 


== Պատկերասրահ ==

		
		
		
		


== Ծանոթագրություններ ==
Ruby (ծրագրավորման լեզու)

Ruby- ն դինամիկ, ռեֆլեկտիվ, ընդհանուր նշանակության ծրագրավորման լեզու է։ Այն նախագծվել և զարգացել է 1990 թվականի կեսերին Ճապոնիայի Յուկիխիրո «Մաթ» Մացումոտոյի կողմից։
Նրա հեղինակի համաձայն, Ռուբինն ազդեցություն ունեցավ Perl, Smalltalk, Eiffel, Ada և Lisp ծրագրավորման լեզուների վրա։ Այն աջակցում է բազմաթիվ ծրագրավորման պարադիգմների, ներառյալ ֆունկցիոնալ, հրամայական։ Այն նաև ունի դինամիկ տիպային համակարգ և ավտոմատ հիշողության կառավարում։


== Պատմություն ==


=== Վաղ կոնցեպտը ===
Մատսումոտոն ասել է, որ Ռուբիի միտքը ծագել է 1993 թվականին։ 1999 թվականի գրառմանը ` նա նկարագրում է լեզվի մասին իր վաղ գաղափարներից մի քանիսը.

Մատսումոտոն նմանեցնում է Ռուբիի պարզ դիզայնը, Lisp լեզվին, իր առանցքում, Smalltalk նման օբյեկտի համակարգով, բլոկներ, ոգեշնչված բարձրակարգ գործառույթներով և գործնական օգտակարությամբ նմանեցնում է Perl-ին։


== Ծանոթագրություններ ==
Էս (Շարանտի գավառ)

Էս (ֆր.՝ Esse), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 493 մարդ, բնակչության խտությունը` 16.23 մարդ/կմ²։ Բնակավայրը զբաղեցնում է 30.37 կմ² տարածք։


== Աշխարհագրություն ==
Գտնվում է Փարիզ քաղաքից 340 կմ հարավ, Պուատիե քաղաքից` 70 կմ հարավ-արևելք, Անգուլեմ քաղաքից` 65 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 311 աշխատունակ (15-64 տարեկան) բնակիչ, որոնցից ակտիվ էին 215-ը, իսկ ոչ ակտիվները` 96։ Ակտիվության ցուցանիշը կազմում է 69,1 %։ 215 աշխատունակ մարդկանցից աշխատել է 194 անձ (97 տղամարդ և 97 կին)։ Գործազուրկ են եղել 21 անձ (9 տղամարդ և 12 կին)։ 96 անաշխատունակներից 17-ը եղել են աշակերտներ կամ ուսանողներ, 46-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Համայնապատկերի ազատություն

Համայնապատկերի ազատություն, հասարակական վայրում գտնվող և հեղինակային իրավունքով պաշպանվող օբյեկտները (շինություններ, քանդակներ և արվեստի այլ գործեր) լուսանկարելու և ազատ տարածելու հնարավորություն։
Համայնապատկերի ազատություն, տարբեր իրավասության հեղինակային իրավունքի օրենքներն են, որոնք թույլ են տալիս հասարակական վայրերում գտնվող կառույցների, քանդակների և ուրիշ արվեստի գործերի լուսանկարներ, վիդեո կամ այլ պատկերներ (օրինակ գեղանկար) ստեղծել առանց խախտելու հեղինակային իրավունքը, որ կարող է առկա լինել այդ գործերում, և հրապարակել այդ պատկերները։ 
Համայնապատկերի ազատության օրենքները և/կամ հեղինակային իրավունքը սահմանափակող դրույթները նախատեսված են հեղինակային իրավունքը խախտողների՝ այդպիսի պատկերներ ստեղծողների և տարածողների դեմ։ Սա բացառություն է հեղինակային իրավունքի օրենքից, որտեղ հեղինակը բացառիկ իրավունք ունի սեփականացնել ածանցյալ գործերի ստեղծման և տարածման համար։ 


== Օրենքները ողջ աշխարհում ==
Շատ երկրներ ունեն հեղինակային իրավունքի շրջանակները սահմանափակող դրույթներ, որպեսզի հստակ թույլատրեն հասարակական վայրերի պատկերների կամ հասարակական վայրերի լուսանկարների պատկերների օգտագործումը։ Սակայն որոշ երկրներ սկզբունքի իրենց մեկնաբանմամբ խստորեն տարբերվում են։


=== Եվրոպա ===
Եվրամիությունը, Հրահանգ 2001/29/EC իր անդամ պետությունների համար նախատեսում է հեղինակային իրավունքի մասին օրենքում ունենալ համայնապատկերի ազատության հոդված, բայց չի պարտադրում։
Գերմանիան՝ 59 հոդվածով, Շվեյցարիան՝ 27, Միացյալ Թագավորությունը՝ 62 և մի շարք այլ երկրներ հեղինակային իրավունքի օրենքներում ունեն Համայնապատկերի ազատություն հոդվածը։
Մյուս կողմից կան նաև այնպիսի Եվրոպական երկրներ, ինչպիսին Իտալիան, որտեղ դեռևս համայնապատկերի ազատություն բացարձակապես չկա։ Իտալիայում չնայած բազմաթիվ պաշտոնական բողոքներին և ազգային նախաձեռնությանը, որ ղեկավարում են փաստաբան Գուիդո Սկորզան և լրագրող Լուկա Սպինելին, հասարակական վայրերի լուսանկարների կրկնօրինակների հրապարակումը արգելված է համաձայն հեղինակային իրավունքի իտալական հին օրենքի։


== Ծանոթագրություններ ==
Կարափունղար

Կարափունղար, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Խիմշի

Խիմշի (վրաց.՝ ხიმში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 700 մետր բարձրության վրա։ Շրջկենտրոն Ամբրոլաուրից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 178 մարդ։


== Ծանոթագրություններ ==
Չուլկովո (գյուղ, Ռամենսկի շրջան)

Անվան այլ կիրառումների համար տե՛ս՝ ՉուլկովոՉուլկովո (ռուս.՝ Чулково), գյուղ Ռուսաստանի Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրկնեյան կղզիներ

Օրկնեյան կղզիներ (անգլ.՝ Orkney Islands, գաել.՝ Àrcaibh, հնում կոչվել են Օրկադյան կղզիներ), կղզեխումբ Շոտլանդիայի հյուսիսային մասում, տեղաբաշխված է Մեծ Բրիտանիա կղզու և Շետլանդյան կղզիների միջև, հանդիսանում է Նորվեգիական ծովի և Հյուսիսային ծովի բաժանող կետը։
Ընդհանուր մակերեսն է 990 կմ², որից 523 կմ² «հիմնական կղզի»՝ Մեյնլենդն է։ Վարչական կենտրոնը և ամենամեծ բնակավայրն է Կերկուոլը։
Կղզիները կազմում են Շոտլանդիայի 32 շրջաններից մեկը։
Կղզեխմբի կղզիներից մոտ քսանը բնակելի են։


== Ծանոթագրություններ ==
(5840) Ռեյբրաուն

(5840) Ռեյբրաուն (անգլ.՝ Raybrown), աստերոիդ աստերոիդների հիմնական գոտում։ Հայտնաբերվել է 1978 թվականի հուլիսի 28-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,745756 ա. մ., առավելագույնը մոտենում է 2,4551 ա. մ. հեռավորության վրա և հեռանում 3,0364 ա. մ.։ Արեգակի շուրջ մեկ ամբողջական պտույտ է կատարում 1661,85 երկրային օրվա ընթացքում, իր ուղեծրով շարժվելով միջինում 0,216626 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5840) Ռեյբրաուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
La 1

La 1 (մինչև TVE 1), Իսպանիայի ազգային հեռուստաալիք, պատկանում է պետական Televisión Española հեռուստաընկերությանը։ Հեռուստաալիքը առաջին անգամ եթեր է դուրս եկել 1956 թվականի հոկտեմբերի 28-ին։ Համարվում է երկրի գլխավոր հեռուստաալիքը, 2009-2012 թվականներին լսարանով քանակությամբ առաջատարն էր։ 2010 թ. հունվարի 1-ից հեռուստաալիքը հաղորդումների և ֆիլմերի ընթացքում գովազդային հոլովակներ չի ցուցադրում։


== Արտաքին հղումներ ==
Պաշտոնական կայք (Իսպաներեն)
Օնլայն հեռարձակում (Իսպաներեն)


== Ծանոթագրություններ ==


== Պատկերանիշեր ==
Ակբերդա (այլ կիրառումներ)

Ակբերդա, կարող է վերաբերել՝

Ակբերդա - գյուղ Ռուսաստանի Բաշկորտոստան հանրապետության Ալշեևսկի շրջանի կազմում
Ակբերդա - գետ Ռուսաստանում, հոսում Բաշկորտոստան հանրապետությունում
Արշալույս Գույումճյան

Արշալույս Վահանի Գույումճյան (Քյուրքճյան, 1900-ական թթ., Այնթապ - 1965, մայիսի 12, Նյու Յորք, ԱՄՆ), հայ դերասանուհի, մշակութային գործիչ։
1915 թվականին կորցրել է ծնողներին, հայտնվել որբանոցներում։ 1922 թվականին տեղափոխվել է ԱՄՆ, որտեղ մասնակցել է հայկական թատերախմբի ներկայացումներին։ Շիրվանզադեի՝ ԱՄՆ-ում գտնվելու օրերին «Պատվի համար»-ում կատարել է Մարգարիտի դերը։ Հետագայում այդ դերը խաղացել է Հովհաննես Աբելյանի (Էլիզբարով) հետ։ Նույն խմբում հանդես է եկել նաև Կորդելիայի դերում («Լիր արքա»), իսկ Հովհաննես Զարիֆյանի հետ «Համլետ»-ում կատարել է Օֆելիայի դերը։ Հետագա տարիներին միշտ կապված է եղել ամերիկահայ թատրոնի, հաճախ էլ հանդես է եկել որպես խմբավար-ռեժիսոր։
Մամուլում հանդես է եկել հրապարակումներով. օգտագործել է Ա., Ա. Գ. ծածկանունները։


== Ծանոթագրություններ ==
Վյատսկոե (գյուղ, Խաբարովսկի շրջան)

Անվան այլ կիրառումների համար տե՛ս՝ ՎյատսկոեՎյատսկոե (ռուս.՝ Вятское), գյուղ Ռուսաստանի Խաբարովսկի երկրամասի Խաբարովսկի շրջանի կազմում։
Բնակչությունը 2011 թվականին գրանցված տվյալներով կազմում էր 1893 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սկիպիոնի երազը

Սկիպիոնի երազը (լատ.՝ Somnium Scipionis), Կիկերոնի «Հանրապետության մասին» (լատ.՝ De re publica) աշխատության վեցերորդ գիրքն է, որում նկարագրվում է հռոմեացի գեներալ Սկիպիոն Աֆրիկացու հորինված երազը, որը նա իբր տեսել է մ.թ.ա. 146-ին Կարթագենը ոչնչացնելու հրամանը տալուց երկու տարի առաջ։
Աֆրիկա ժամանալուց հետո, Սկիպիոն Էմիլիանոսին է այցելում իր մահացած հայրը՝ Սկիպիոն Աֆրիկանուսը՝ Երկրորդ Պունիկյան պատերազմ» հերոսը։ Սկիպիոնը հանկարծ հայտնվում է մի բարձր վայրում, որտեղից ներքևում երևում է Կարթագենը։ Էմիլիանոսի հայրը կանխագուշակում է որդու ապագան՝ հատուկ ընդգծելով հռոմեացի զինվորի հավատարիմ պարտքի մասին։ Էմիլիանոսը տեսնում է նաև, որ Հռոմը երկրի մի աննշան մասն է միայն, որը աստղերի դիմաց համարյա ոչինչ է։ Մոլորակային ոլորտները նկարագրվում են, ինչպես Պյութագորասի մոտ է՝ ներառելով նաև երկնային երաժշտության գաղափարը։
Ապա ուշադրության կենտրոնում են հայտնվում երկրի Կլիմայական գոտիները՝ ձյունածածկերից մինչև անապատներ. ստոիկյան աշխարհընկալմամբ սկսում է քննարկում Աստծո, հոգու և առաքինության բնույթի մասին։ Սկիպիոնի երազի գրական և փիլիսոփայական ազդեցությունը հսկայական է։ Մակրոբիուսը այս աշխատության մասին գրել է իր «Մեկնաբանություններ Սկիպիոնի քնի մասին»՝ լատ.՝ Commentarii in Somnium Scipionis) աշխատության մեջ։


== Առնչությունն այլ աշխատություններին ==
«Սկիպիոնի քունը» կառուցված է Պլատոնի «Հանրապետություն» աշխատության մեջ ներկայացված «Էրի առասպելի» վրա։ Էրի պատմությունը պատմում է մահամերձ վերապրումների մասին, այն դեպքում, երբ Սկիպիոնի անմարմին հոգու ճանապարհորդությունը տեղի է ունենում երազի ընթացքում։ Այս երկու պատմությունն էլ սակայն, աստրալ ճանապարհորդությունների հավատալիքների օրինակներ են։
Մակրոբիուսի «Մեկնաբանություններ Սկիպիոնի քնի մասին» աշխատությունը լավ հայտնի էր 6-րդ դարի փիլիսոփա Բոետիոսին, որի աշխատությունները Միջնադարում արժեվորվում էր որպես կոսմոլոգիայի առաջնային աղբյուր։


== Պատկերասրահ ==
Պատկերներ Մակրոբիուսի «Մեկնաբանություններ Սկիպիոնի քնի մասին» ձեռագրից։

		
		
		
		
		


== Ծանոթագրություններ ==


== Արտաքին հղումներ ==
Somnium Scipionis (լատ.)
The Dream of Scipio (անգլ.)
Ստարոկալմիյարովո

Ստարոկալմիյարովո (ռուս.՝ Старокальмиярово, բաշկիրերեն՝ Иҫке Ҡәлмиәр), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 415 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրոմենտալ Հալևի

Ֆրոմենտալ Հալևի (ֆր.՝  Jacques-François-Fromental-Élie Halévy, մայիսի 27, 1799(1799-05-27)[…], Փարիզ - մարտի 17, 1862(1862-03-17)[…], Նիս), ֆրանսիացի երգահան, բազմաթիվ ստեղծագործությունների հեղինակ, որոնցից առավել հայտնի է «Ջհուդուհի» (ֆր.՝ La Juive) օպերան։
Ֆրանսիայի համալսարանի անդամ (1836 թվական)։ 1809-1819 թվականներին սովորել է Փարիզի կոնսերվատորիայում, որտեղ նաև դասավանդել է 1816 թվականից (պրոֆեսոր՝ 1827 թվականից)։ Աշակերտներից են՝ Ժ. Բիզեն, Շ. Գունոն, Կ. Սեն-Սանսը։ Հալևին մեծ օպերայի ականավոր ներկայացուցիչներից է։ Նրա լավագույն օպերաները գրված են ազգային ճնշման դեմ պայքարի թեմայով («Կիպրոսի թագուհին», 1841 թվական, «Կարլոս VI», 1843 թվական)։ Առավել ճանաչված է «Հրեուհին» («Կարդինալի դուստրը», 1835 թվական) օպերան։ Գրել է 2 բալետ, կանտատներ, ռոմանսներ, խմբերգեր, դաշնամուրային պիեսներ, պաշտամունքային երաժշտության երկեր։


== Ծանոթագրություններ ==